Všeobecne záväzné nariadenie Obce ….. 
č. …../2026
 o udržiavaní čistoty a poriadku na území obce


Obecné zastupiteľstvo Obce ........... v zmysle čl. 68 Ústavy Slovenskej republiky, ust. § 4 ods. 3 písm. g) a n), ust. § 4 ods. 5 písm. a) bod 2. a 5., ust. § 6 ods. 1 a ust. § 11 ods. 4 písm. g) zákona č. 369/1990 Zb. o obecnom zriadení vydáva toto všeobecne záväzné nariadenie (ďalej len „VZN“):

PRVÁ ČASŤ
Všeobecné ustanovenia

§ 1
Úvodné ustanovenia

1. Starostlivosť o čistotu a poriadok v obci je jednou zo základných úloh obce.

2. Starostlivosť o čistotu a poriadok v Obci .............. (ďalej len „obec“) je základnou povinnosťou každého obyvateľa obce a každý obyvateľ obce je povinný v rámci svojich možnosti podieľať sa na udržiavaní čistoty a poriadku.

3. Účelom tohto VZN je stanoviť pravidlá pre zabezpečenie verejného poriadku, pre udržiavanie čistoty a ochranu verejnej zelene a špecifikovať činnosti, ktorých vykonávanie je zakázané alebo obmedzené na určitý čas alebo na určitom mieste v obci.

4. Toto VZN podrobnejšie upravuje:
a) zabezpečenie a udržiavanie verejného poriadku v obci,
b) pravidlá čistoty verejných priestranstiev v obci,
c) zodpovednosť za čistotu a poriadok verejných priestranstiev v obci,
d) podmienky osobitného užívania verejných priestranstiev,
e) podmienky starostlivosti, tvorby, údržby a ochrany verejnej zelene v obci,
f) pravidlá udržiavania čistoty a poriadku na užívanom pozemku alebo inej nehnuteľnosti,
g) kontrolu nad dodržiavaním ustanovení tohto VZN,
h) deliktuálnu zodpovednosť právnických osôb a fyzických osôb za porušenie ustanovení tohto VZN,
i) deliktuálnu zodpovednosť fyzických osôb za porušenie ustanovení tohto VZN.

§ 2
Vymedzenie základných pojmov

Na účely tohto VZN sa rozumie:
a) územím obce územie vyhradené katastrálnym územím: .............. (resp. katastrálnymi územiami: ......................, ...................., ................),
b) verejným priestranstvom ulica, námestie, park, trhovisko a iný priestor prístupný verejnosti bez obmedzenia, ktorý bez ohľadu na vlastnícke vzťahy slúži na všeobecné užívanie, ak osobitný zákon neustanovuje inak.[footnoteRef:1] Sú to najmä cesty a miestne komunikácie, chodníky, autobusové zastávky, parky, ihriská, cintorín, verejné plochy zelene a pod., [1:  § 30 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady] 

c) osobitným užívaním verejného priestranstva používanie verejného priestranstva na iný účel, než na aký je určený. Pôjde najmä o umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky stavebného materiálu, rozkopávky pre inžinierske siete, trvalé parkovanie vozidla mimo stráženého parkoviska. Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí,[footnoteRef:2] [2:  § 30 ods. 3 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady] 

d) verejnoprospešným zariadením najmä verejné osvetlenie, úradná tabuľa a ďalšie plochy určené na zverejňovanie oznamov pre občanov, obecný mobiliár (lavičky, koše, kvetináče...), detské ihriská, hojdačky, preliezky, pieskoviská, informačné tabule, smerové tabule a iné zariadenia umiestnené na verejnosti prístupných pozemkoch vo vlastníctve obce,
e) zeleňou časť životného prostredia tvoreného súborom živých prvkov (dreviny, tráva, kvety), ktoré vznikli na určitej ploche prirodzeným spôsobom alebo boli vytvorené ľudskou činnosťou, resp. cieľavedomým pestovaním a udržiavaním zo strany obce,
f) verejnou zeleňou verejnosti voľne prístupná plocha zelene na pozemkoch vo vlastníctve obce, najmä parková a rozptýlená zeleň,
g) vyhradenou zeleňou špecifická kategória zelene. Ide najmä o ohraničené a čiastočne prístupné plochy vegetácie, ktoré slúžia vymedzenej skupine ľudí alebo špecifickému účelu, pričom nie sú voľne a neobmedzene prístupné širokej verejnosti (pietne miesta ako cintoríny a pamätníky, zeleň v areáloch škôl, predškolských zariadení, zariadení pre seniorov, nemocníc, športových komplexov),
h) poškodzovaním zelene taký zásah do zelene, ktorý naruší jej biologickú a ekologickú funkciu, alebo spôsobí jej ohrozenie, prípadne odumretie,
i) nočným kľudom časový úsek určený pre zabezpečenie zdravého a nerušeného pokoja a odpočinku obyvateľov obce v záujme dosiahnutia slušného občianskeho spolunažívania a dobrých susedských vzťahov,
j) kosením pokosenie trávnatých plôch tak, aby zodpovedali bežným požiadavkám na pokosený trávnik, pričom trávnaté porasty nemôžu byť vyššie ako 40 cm a nemôžu sa samovoľne vysievať.




DRUHÁ ČASŤ
ČISTOTA A PORIADOK NA ÚZEMÍ OBCE

§ 3
Spoločné ustanovenia pre čistotu a poriadok na území obce

1. Každý je oprávnený užívať nehnuteľnosti na území obce (verejné priestranstvá a/alebo nehnuteľnosti vo svojom vlastníctve) spôsobom zodpovedajúcim ich charakteru a účelu v súlade s právnymi predpismi upravujúcimi ich užívanie. 

2. Každý je povinný počínať si tak, aby svojím konaním nespôsobil znečistenie alebo poškodenie nehnuteľností na území obce (verejného priestranstva a/alebo nehnuteľnosti vo svojom vlastníctve).

3. Každý, kto spôsobí znečistenie alebo poškodenie verejného priestranstva a/alebo nehnuteľnosti vo svojom vlastníctve, je povinný znečistenie alebo poškodenie na vlastné náklady bezodkladne odstrániť.

§ 4
Čistota a poriadok 
na verejných priestranstvách

1. [bookmark: OLE_LINK19]Každý má právo užívať verejné priestranstvo primeraným a obvyklým spôsobom na účely, na ktoré je verejné priestranstvo určené. Je povinný pri tom rešpektovať rovnaké práva ostatných osôb na užívanie verejného priestranstva. Takéto užívanie verejného priestranstva označujeme ako všeobecné užívanie.

2. V záujme zabezpečenia čistoty obce a ochrany poriadku sa zakazuje znečisťovanie verejných priestranstiev. Najmä je zakázané:
a) [bookmark: OLE_LINK20]odhadzovať a ponechávať na verejnom priestranstve akékoľvek veci, napríklad ohorky z cigariet, obaly, zvyšky jedál a podobne,
b) ukladať odpad vedľa nádob na ich zber,
c) znečisťovať verejné priestranstvá pľuvaním, vykonávaním telesnej potreby, zvratkami,
d) vzbudzovať verejné pohoršenie hlasitým nadávaním, prípadne iným spôsobom porušovať zaužívané pravidlá slušného správania,
e) umožňovať voľný pohyb psov, hydiny a iných zvierat na verejnom priestranstve,
f) znečisťovať verejné priestranstva výkalmi zvierat,
g) kŕmiť voľne sa pohybujúce zvieratá,
h) znečisťovať verejné priestranstva odpadovými vodami alebo inými znečisťujúcimi tekutinami,
i) vykonávať tie druhy opráv motorových vozidiel, pri ktorých hrozí znečistenie pôdy a vôd škodlivými látkami (olej, brzdová kvapalina, kyselina a podobne),
j) čistiť a umývať motorové vozidlá, stroje a zariadenia pokiaľ nie je možné zabrániť znečisteniu vody a pôdy chemickými prostriedkami na tento účel určenými výrobcami,
k) vylepovať a umiestňovať plagáty, reklamné pútače, oznamy mimo miest na tieto účely určených, bez povolenia a súhlasu obce,
l) znečisťovať verejné priestranstvo a jeho príslušenstvo (napr. múry, mosty, zábradlia, ploty) vrátane fasád verejných budov písaním (sprejovaním) textov, kresieb a vyhotovovaním grafiti a pod.,
m) znečisťovať verejné priestranstvo snehom spadnutým zo striech domov,
n) vyklepávať a prášiť odevy, koberce a iné textílie mimo na to určených miest; uvedené platí 
a aj o týchto činnostiach z okien alebo balkónov, ak smerujú na verejné priestranstvo
o) grilovať mimo na to určených miest,
p) vypúšťať alebo vylievať odpadovú vodu, čistiace prípravky, rozpúšťadlá, farby, oleje a iné podobné látky,
q) spaľovať odpad,
r) vyberať predmety z nádob na komunálny odpad a triedený zber,
s) poškodzovať a znečisťovať verejnoprospešné zariadenia na verejných priestranstvách (lavičky, detské zariadenia, zariadenia ihrísk, odpadové koše, informačné a reklamné zariadenia a pod.),
t) odstavovať autovraky.

§ 5
Čistota a poriadok 
na užívanom pozemku alebo iných nehnuteľnostiach

1. V záujme zabezpečenia čistoty obce a ochrany poriadku sa zakazuje znečisťovanie užívaných pozemkov alebo iných nehnuteľností, ak by tým došlo k narušeniu vzhľadu obce. Najmä je zakázané:
a) odhadzovať a ponechávať akékoľvek veci, napríklad ohorky z cigariet, obaly, zvyšky jedál a podobne,
b) ukladať odpad vedľa nádob na ich zber,
c) znečisťovať užívané pozemky a nehnuteľnosti odpadovými vodami alebo inými znečisťujúcimi tekutinami,
d) vykonávať tie druhy opráv motorových vozidiel, pri ktorých hrozí znečistenie pôdy a vôd škodlivými látkami (olej, brzdová kvapalina, kyselina a podobne),
e) čistiť a umývať motorové vozidlá, stroje a zariadenia pokiaľ nie je možné zabrániť znečisteniu vody a pôdy chemickými prostriedkami na tento účel určenými výrobcami,
f) vylepovať a umiestňovať plagáty, reklamné pútače, oznamy mimo miest na tieto účely určených, bez povolenia a súhlasu obce,
g) znečisťovať nehnuteľnosti a jeho príslušenstvo (napríklad múry, zábradlia, ploty) vrátane fasád budov písaním (sprejovaním) textov, kresieb a vyhotovovaním grafiti a pod.,
h) vyklepávať a prášiť odevy, koberce a iné textílie mimo na to určených miest; uvedené platí 
a aj o týchto činnostiach z okien alebo balkónov,
i) vypúšťať alebo vylievať odpadovú vodu, čistiace prípravky, rozpúšťadlá, farby, oleje a iné podobné látky,
j) spaľovať odpad,
k) vyberať predmety z nádob na komunálny odpad a triedený zber,
l) odstavovať autovraky.

2. Užívané pozemky a nehnuteľnosti, dvory, záhrady a ploty hraničiace s verejným priestranstvom musia byť upravené a udržiavané tak, aby nerušili vzhľad okolia, a nečistoty z nehnuteľností neboli zanášané resp. splavované na verejné priestranstvá.

3. Konáre drevín na súkromných pozemkoch nesmú obmedzovať bezpečnosť chodcov na chodníkoch, dopravu na komunikáciách a zakrývať dopravné značenia a zariadenia, nesmú brániť prenikaniu umelého osvetlenia na verejné priestranstvá a denného osvetlenia do bytov.

4. Správcovia, vlastníci a užívatelia pozemkov sú povinní:
a) zabezpečiť pravidelné kosenie trávnatých plôch, a to uplatňovaním diferencovaného režimu kosenia, pričom ide najmä o:
1. pravidelne udržiavané nízke trávniky v intenzívne využívaných priestoroch,
2. menej intenzívne kosené plochy,
3. lúčne alebo ekologicky udržiavané plochy,
b) udržiavať pozemky tak, aby neboli porastené burinou, nevzhľadné, prašné a neestetické,
c) udržiavať pozemok v riadnom stave, zabezpečovať jej sústavnú údržbu a úpravy spôsobom, aby spĺňala kvalitatívne, funkčné a estetické požiadavky.

5. Kosenie trávnatých plôch uvedených v ods. 4 písm. a) tohto ustanovenia VZN sa vykonáva podľa charakteru a účelu konkrétnej plochy, s prihliadnutím na vegetačné obdobie, klimatické podmienky a potrebu zachovania primeranej kvality priestoru.

6. Pokosená tráva a ďalší biologicky rozložiteľný materiál vznikajúci pri údržbe trávnatých plôch sa zhromažďuje a odstraňuje alebo využíva v súlade s osobitnými právnymi predpismi a systémom nakladania s odpadmi v obci.

TRETIA ČASŤ
ZABECPEČENIE VEREJNÉHO PORIADKU

§ 6
Nočný kľud

1. Čas nočného kľudu na území obce je stanovený od 22:00 hod. do 06:00 hod. nasledujúceho dňa.[footnoteRef:3]  [3:  § 2 písm. zh) Vyhlášky Ministerstva zdravotníctva Slovenskej republiky č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí.] 


2. Zakazuje sa rušiť nočný kľud nad rámec slušného občianskeho spolunažívania (najmä hlukom, svetlom, hlasným spevom, hlukom strojov, pyrotechnikou a pod.).

3. Obmedzenie uvedené v ods. 2 tohto ustanovenia VZN sa nevzťahuje na:
a) činnosti vykonávané pri odstraňovaní havárií, porúch, mimoriadnych udalostí alebo pri bezprostrednom odvracaní nebezpečenstva,
b) nevyhnutné činnosti súvisiace so zabezpečením ochrany života, zdravia alebo majetku,
c) činnosti, pri ktorých osobitný právny predpis ustanovuje iný režim.

4. Výnimky zo zákazu uvedeného v ods. 2 tohto ustanovenia VZN udeľuje obec na základe písomnej žiadosti žiadateľa.

§ 7
Udržiavanie verejného poriadku

1. Udržiavanie verejného poriadku je súhrn pravidiel, povinností a činností zameraných na ochranu života, zdravia, majetku a bezpečnosti občanov s cieľom udržiavať priaznivé životné prostredie v obci.

2. [bookmark: OLE_LINK24]V záujme udržania verejného poriadku v obci sa zakazuje:
a) obmedzovať a ohrozovať ostatné osoby nad mieru primeranú pomerom,
b) poškodzovať alebo znečisťovať verejné priestranstvá, zeleň, verejnoprospešné zariadenia a iný majetok,
c) narúšať verejný poriadok,
d) ohrozovať bezpečnosť osôb a pokojné užívanie verejných priestranstiev,
e) poškodzovať vzhľad a estetický charakter obce,
f) nad mieru stanovenú osobitnými predpismi[footnoteRef:4] obťažovať susedov hlukom, infrazvukom, vibráciami, prachom, popolčekom, dymom, pachom a pod., [4:  § 127 ods. 1 zákona č. 40/1964 Zb. Občiansky zákonník.] 

g) vzbudzovať verejné pohoršenie (tzn. porušovať zaužívané spoločenské pravidlá správania sa, morálky a etiky, zásady občianskeho spolunažívania).
§ 8
Osobitné užívanie verejných priestranstiev

1. Za osobitné užívanie verejného priestranstva sa považuje každé iné užívanie ako všeobecné užívanie verejného priestranstva na určený účel a v primeranej miere v zmysle § 4 ods. 1 tohto VZN. Osobitným užívaním verejného priestranstva je napr. skladovanie materiálu, tovaru a to aj krátkodobé, rozkopávka verejného priestranstva, konanie osobitného podujatia na verejnom priestranstve napríklad verejné zhromaždenia rôzneho druhu.
 
2. Na každé osobitné užívanie verejného priestranstva, okrem vykladania a nakladania tovaru a materiálu podľa ods. 3 tohto ustanovenia VZN, je potrebné predchádzajúce povolenie obce na základe písomnej žiadosti žiadateľa.

3. Vykladať a nakladať tovar a materiál na verejnom priestranstve sa povoľuje bez predchádzajúceho písomného povolenia obce len v prípade, ak to nie je možné vykonať bez zvláštnych ťažkosti inde. Vykladanie a nakladanie tovaru sa musí vykonať bez zbytočného odkladu, vrátane očistenia verejného priestranstva a uvedenia do pôvodného stavu.

4. Pokiaľ má byť predmetom osobitného užívania pozemná komunikácia, postupuje sa pri vydávaní povolenia na osobitné užívanie pozemnej komunikácie podľa osobitného predpisu.[footnoteRef:5] [5:  Zákon č. 135/1961 Zb. o pozemných komunikáciách.] 


5. Každý, komu bolo vydané povolenie na osobitné užívanie verejného priestranstva je povinný:
a) používať verejné priestranstvo čo najšetrnejšie a len v najnutnejšom rozsahu,
b) zabrániť poškodzovaniu a znečisťovaniu verejného priestranstva a jeho zariadení,
c) zaistiť bezpečnosť užívateľov verejného priestranstva, najmä v nočnom čase a bezpečnosť cestnej premávky, ak sa jedná o miestne komunikácie a chodníky,
d) užívať len vyhradený priestor, dodržiavať stanovené podmienky,
e) ihneď po skončení osobitného užívania verejného priestranstva, toto uviesť na svoje náklady do pôvodného stavu.

6. Za osobitné užívanie verejného priestranstva sa platí miestny poplatok. Sadzby a podmienky platenia poplatku sú uvedené v osobitnom VZN obce.[footnoteRef:6] [6:  ................ (uviesť číslo VZN obce).] 


§ 9 
Obmedzenie podávania a požívania 
alkoholických nápojov

1. Okrem miest, na ktorých je obmedzené alebo zakázané podávanie a požívanie alkoholických nápojov podľa osobitného predpisu[footnoteRef:7], sa v záujme ochrany verejného poriadku zakazuje na území obce celoročne podávanie a požívanie alkoholických nápojov na týchto verejne prístupných miestach: [7:  § 2 ods. 1, 2 a 5 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb.] 

a) v prístreškoch zastávok hromadnej dopravy,
b) v školách a školských zariadeniach a v okolí 100 metrov od objektov škôl a školských zariadení,
c) v priestoroch detských ihrísk a v okolí 100 metrov od detských ihrísk,
d) v priestoroch pohrebiska.

2. Zákaz uvedený v ods. 1 tohto ustanovenia VZN neplatí:
a) pri jednorazových alebo krátkodobých akciách obecného významu, najmä ak ide o predajné, propagačné alebo spoločenské podujatie organizované alebo spoluorganizované obcou,
b) v priestoroch obcou povolených letných terás, ktoré sú súčasťou podnikateľských prevádzok poskytujúcich pohostinské a reštauračné služby.

§ 10
Ochrana práv nefajčiarov

1. Ochrana práv nefajčiarov je zabezpečenie ochrany obyvateľov a návštevníkov obce pred škodlivými účinkami fajčenia a používania výrobkov určených na fajčenie, ako aj vytváranie podmienok na ochranu nefajčiarov na území obce.

2. [bookmark: OLE_LINK27]Okrem miest, na ktorých je fajčenie zakázané podľa osobitného predpisu[footnoteRef:8], sa na území obce zakazuje fajčiť na týchto verejne prístupných miestach: [8:  § 7 ods. 1 a 3 zákona č. 377/2004 Z. z. o ochrane nefajčiarov.] 

a) v areáloch a bezprostrednom okolí zariadení určených na šport, rekreáciu a oddych,
b) na verejných detských ihriskách a športoviskách určených pre deti a mládež,
c) v parkoch, na verejne prístupných plochách verejnej zelene a na miestach určených na oddych a trávenie voľného času,
d) na verejne prístupných miestach určených na konanie kultúrnych, športových, spoločenských a iných podujatí počas ich konania,
e) na verejných priestranstvách bezprostredne pri vstupoch do budov a zariadení určených najmä na poskytovanie zdravotnej starostlivosti, sociálnych služieb, vzdelávania, kultúry alebo športu,
f) na ďalších verejne prístupných miestach určených alebo označených obcou ako miesta so zákazom fajčenia.

3. Zákaz podľa ods. 2 tohto ustanovenia VZN sa vzťahuje na fajčenie tabakových výrobkov a výrobkov, ktoré sú určené na fajčenie a neobsahujú tabak, v rozsahu ustanovenom osobitným právnym predpisom.

4. Miesta, na ktorých obec podľa ods. 2 tohto ustanovenia VZN ustanovuje zákaz fajčenia, obec podľa potreby označí príslušným označením.

5. Každý, kto sa nachádza na mieste, na ktorom platí zákaz fajčenia podľa osobitného právneho predpisu alebo tohto VZN, je povinný tento zákaz dodržiavať. 

6. Osoba, ktorá vykonáva činnosť (fajčí) na verejnom priestranstve, je povinná počínať si tak, aby dymom z tabakových výrobkov alebo výrobkov určených na fajčenie neobťažovala alebo neohrozovala ostatné osoby v rozpore s osobitnými právnymi predpismi a týmto VZN. 

7. Zakazuje sa odhadzovať ohorky z cigariet, cigary alebo iné zvyšky výrobkov určených na fajčenie na zem, do verejnej zelene, kanalizačných vpustov, vodných plôch, detských ihrísk alebo na iné miesta, ktoré na tento účel nie sú určené. 

8. Osoba, ktorá odhodí ohorok alebo iný odpad vznikajúci v súvislosti s fajčením, je povinná bezodkladne ho uložiť do nádoby určenej na zmesový komunálny odpad alebo do inej nádoby určenej na tento účel, ak je k dispozícii.

9. Ustanovenia tejto časti VZN sa na elektronické cigarety a ďalšie výrobky vzťahujú v rozsahu, v akom ich používanie upravuje osobitný právny predpis.[footnoteRef:9] Ak osobitný právny predpis ustanovuje zákaz alebo obmedzenie používania konkrétneho výrobku na miestach uvedených v tomto VZN, platí tento zákaz alebo obmedzenie v príslušnom rozsahu. [9:  Zákon č. 377/2004 Z. z. o ochrane nefajčiarov a zákon č. 89/2016 Z. z. o o výrobe, označovaní a predaji tabakových výrobkov a súvisiacich výrobkov.] 


ŠTVRTÁ ČASŤ
OCHRANA VEREJNEJ ZELENE
[bookmark: OLE_LINK8]
§ 11
Starostlivosť o verejnú zeleň

1. [bookmark: OLE_LINK26]Starostlivosťou o verejnú zeleň sa rozumie nepretržitý proces, ktorý vedie k zachovaniu a zlepšeniu ekologických, estetických a spoločenských funkcií zelene v urbanizovanom prostredí.

2. Starostlivosť o verejnú zeleň zahŕňa evidenciu, tvorbu (okrem tvorby cestnej zelene), údržbu a ochranu verejnej zelene.

3. Starostlivosť o verejnú zeleň zabezpečuje obec (ako vlastník). Starostlivosťou o verejnú zeleň môže obec poveriť svoju rozpočtovú alebo príspevkovú organizáciu alebo ju môže zabezpečiť prostredníctvom inej osoby.

§ 12
Tvorba a údržba verejnej zelene

1. Verejnú zeleň obec vytvára v rozsahu nevyhnutnom pre zabezpečenie zdravotne neškodného a esteticky vyváženého životného prostredia a potrieb ekologickej stability územia na k tomu určených plochách, prípadne na iných vhodných plochách. Pri tvorbe verejnej zelene obec rešpektuje existujúce prírodné útvary vrátane modelácie terénu, vodných plôch, existujúcich prirodzených ekosystémov, ako aj nároky jednotlivých drevín a rôznorodosť biotopov.

2. Tvorba verejnej zelene na území obce prebieha v súlade s platnou územnoplánovacou dokumentáciou obce a s príslušnými právnymi predpismi. 

3. Pod pojmom údržba verejnej zelene sa rozumie cieľavedomá činnosť zameraná na udržiavanie zelene vo vyhovujúcom stave tak, aby mohla plniť svoje funkcie v urbanizovanom prostredí.

4. Plánovanou a pravidelnou údržbou verejnej zelene obec vytvára podmienky pre optimálny rast a vývoj zelene. Údržba zelene prebieha nepretržite a riadi sa ekologickými, urbanistickými, estetickými, biotechnickými a bezpečnostných zásadami.

5. Údržbou verejnej zelene sa rozumie najmä:
a) udržiavanie čistoty na plochách verejnej zelene, 
b) vyprázdňovanie a údržba odpadových košov osadených v zeleni,
c) kosenie plôch verejnej zelene a ich vyhrabávanie,
d) odstránenie pokosenej trávy, konárov, kríkov a stromov po reze drevnej hmoty, 
e) odburiňovanie, prevzdušňovanie, hnojenie a polievanie verejnej zelene; údržba drevín, hlavne orezávanie udržiavacími, stabilizačnými a tvarovacími rezmi,
f) ochrana zelene proti škodcom, parazitom a chorobám,
g) obnova existujúcej verejnej zelene a výsadba novej verejnej zelene.

§ 13
Ochrana verejnej zelene

1. Ochrana verejnej zelene je komplexná činnosť zameraná na udržanie všetkých jej funkcií v urbanizovanom prostredí, v zmysle rešpektovania princípu trvalej udržateľnosti. Cieľom ochrany verejnej zelene je predchádzanie vplyvom a zásahom, ktoré ohrozujú, poškodzujú alebo ničia stav a podmienky rastu a vývoja verejnej zelene.

2. Cieľom ochrany verejnej zelene je najmä zamedziť:
a) mechanickému, chemickému a inému poškodzovaniu verejnej zelene,
b) zmenám životných podmienok verejnej zelene (zmenšovanie a obmedzovanie adekvátneho a kvalitatívne dostačujúceho výsadbového priestoru pre drevinu a jej koreňový systém s ohľadom na nároky daného druhu, štruktúry pôdy, vodného režimu, chemického zloženia pôdy a pod.),
c) neopodstatnenej likvidácii verejnej zelene.

3. Každý je povinný správať sa na plochách verejnej zelene tak, aby nedochádzalo k jej poškodeniu, znehodnoteniu alebo zničeniu.

4. Na účely tohto nariadenia sa za poškodenie verejnej zelene považuje najmä:
a) odcudzenie, ničenie, trhanie, lámanie, neodborné orezávanie alebo iné poškodzovanie rastlín –bylín a drevín vo všetkých vývojových štádiách,
b) porušovanie pôdneho krytu, zmeny životných podmienok verejnej zelene, vykonávanie terénnych úprav a úprav verejnej zelene bez povolenia obce,
c) poškodzovanie a neoprávnené premiestňovanie neživých prvkov verejnej zelene,
d) svojvoľné vysádzanie živých a umiestňovanie neživých prvkov zelene do plôch verejnej zelene bez predchádzajúceho písomného súhlasu obce.
5. Na plochách verejnej zelene je zakázané najmä:
a) úmyselne poškodzovať alebo ničiť trávnaté plochy, kvetinové záhony, okrasné výsadby a inú vegetáciu,
b) poškodzovať, lámať, rezať alebo inak neoprávnene zasahovať do stromov, krov a iných drevín,
c) neoprávnene odstraňovať alebo presádzať rastliny a dreviny,
d) upevňovať na stromoch a kroch predmety spôsobom, ktorým môže dôjsť k ich poškodeniu,
e) zatĺkať klince, skrutky alebo iné predmety do stromov alebo ich poškodzovať iným mechanickým spôsobom,
f) poškodzovať koreňový systém, kmeň alebo korunu drevín,
g) jazdiť motorovými vozidlami, motocyklami alebo inými vozidlami po plochách verejnej zelene, s výnimkou vozidiel vykonávajúcich údržbu, zásah alebo činnosť na základe oprávnenia,
h) parkovať alebo odstavovať vozidlá na plochách verejnej zelene, ak to nie je osobitne povolené,
i) ukladať, vysypávať alebo rozsypávať odpad, stavebný materiál, zeminu alebo iné látky na plochách verejnej zelene,
j) zakladať ohne alebo vykonávať činnosti, ktorými môže dôjsť k poškodeniu vegetácie, ak osobitný predpis alebo obec neustanovuje inak,
k) znečisťovať verejnú zeleň odpadovými vodami, chemickými látkami, olejmi, pohonnými látkami alebo inými látkami poškodzujúcimi vegetáciu,
l) vykonávať na plochách verejnej zelene činnosti, ktoré vedú k nadmernému poškodzovaniu trávnika alebo pôdy,
m) svojvoľne meniť spôsob využitia plochy verejnej zelene,
n) premiestňovať, poškodzovať alebo ničiť zariadenia umiestnené v zeleni, najmä lavičky, odpadkové koše, zábrany, informačné prvky, osvetlenie a zavlažovacie zariadenia.

6. Zákazy podľa ods. 5 tohto ustanovenia VZN sa nevzťahujú na činnosti vykonávané:
a) obcou alebo osobou poverenou obcou, 
b) vlastníkmi, správcami alebo prevádzkovateľmi technickej infraštruktúry v rozsahu nevyhnutnom na zabezpečenie jej prevádzky a údržby, 
c) zložkami integrovaného záchranného systému pri výkone ich činnosti, 
d) inými osobami na základe oprávnenia alebo povolenia podľa osobitných právnych predpisov.

7. Pri vykonávaní stavebných, výkopových, montážnych, dopravných a iných činností na plochách verejnej zelene alebo v ich bezprostrednej blízkosti je každý povinný prijať opatrenia na ochranu existujúcich drevín.

8. Pri činnostiach uvedených v ods. 7 tohto ustanovenia VZN najmä nie je dovolené:
a) poškodzovať korene drevín výkopmi alebo inou činnosťou bez prijatia primeraných ochranných opatrení, 
b) navážať zeminu alebo iný materiál do koreňového priestoru drevín spôsobom, ktorý môže viesť k ich poškodeniu, 
c) zhutňovať pôdu v koreňovom priestore drevín činnosťou stavebných mechanizmov alebo ukladaním materiálu, 
d) poškodzovať kmene drevín stavebnou alebo inou činnosťou, používať dreviny ako oporné alebo kotviace prvky bez súhlasu ich vlastníka alebo správcu.

9. Výrub drevín sa vykonáva iba v súlade s podmienkami ustanovenými osobitnými právnymi predpismi.[footnoteRef:10] [10:  Zákon č. 543/2002 Z. z. o ochrane prírody a krajiny.] 


§ 14
Vyhradená zeleň

Na starostlivosť, tvorbu, údržbu a ochranu vyhradenej zelene sa primerane použijú ustanovenia tohto VZN o starostlivosti, tvorbe, údržbe a ochrane verejnej zelene.

PIATA ČASŤ
KONTROLA A SANKCIE

§ 15
Kontrola dodržiavania ustanovení tohto VZN

Kontrolu dodržiavania ustanovení tohto VZN vykonávajú:
a) poverení zamestnanci Obce .................. a/alebo
b) príslušníci obecnej polície.

§ 16
[bookmark: OLE_LINK9]Deliktuálna zodpovednosť
právnických osôb a fyzických osôb – podnikateľov

1. [bookmark: OLE_LINK29]Nedodržiavanie ustanovení tohto VZN zo strany právnických osôb a fyzických osôb – podnikateľov sa postihuje ako správny delikt:
a) podľa ust. § 27b ods. 1 písm. a) a b) zákona č. 369/1990 Zb. o obecnom zriadení alebo 
b) podľa ust. § 12 ods. 1 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb.

2. Správne delikty podľa ods. 1 tohto ustanovenia VZN prejednáva obec.

3. Za porušenie ustanovení tohto VZN zo strany právnických osôb a fyzických osôb – podnikateľov obec uloží pokutu do 6.638,- Eur. 




§ 17
Deliktuálna zodpovednosť
fyzických osôb

1. Nedodržiavanie ustanovení tohto VZN zo strany fyzických osôb sa postihuje ako priestupok podľa:
a) ust. § 27c ods. 3 zákona č. 369/1990 Zb. o obecnom zriadení alebo
b) ust. § 47 ods. 1 písm. b), d), f) a g) zákona č. 372/1990 Zb. o priestupkoch alebo
c) ust. § 11 ods. 1 zákona č. 377/2004 Z. z. o ochrane nefajčiarov alebo
d) ust. § 12 ods. 2 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb.

2. Priestupky podľa:
a) ods. 1 písm. a) a d) tohto ustanovenia VZN prejednáva obec,
b) ods. 1 písm. b) tohto ustanovenia VZN prejednávajú okresné úrady,
c) ods. 1 písm. c) tohto ustanovenia VZN prejednávajú orgány uvedené v ust. § 11 ods. 4 až 6 zákona č. 377/2004 Z. z. o ochrane nefajčiarov.

3. [bookmark: OLE_LINK32]Za priestupky podľa ods. 1 písm. a) tohto ustanovenia VZN môže obec uložiť pokutu do 300,- Eur a za priestupok podľa ods. 1 písm. d) tohto ustanovenia VZN môže obec uložiť pokutu zákonnému zástupcovi mladistvého do výšky 33,- Eur.

4. Za priestupky podľa ods. 1 písm. c) tohto ustanovenia VZN, ak ich prejednáva obec, môže uložiť pokutu:
a) [bookmark: OLE_LINK31]do 331,- Eur [§ 11 ods. 1 písm. a) zákona] alebo
b) do 497,- Eur [§ 11 ods. 1 písm. e) zákona].

5. Za priestupok podľa ods. 1 písm. a) tohto ustanovenia VZN môže obec uložiť pokutu v blokovom konaní do výšky 100,- Eur, ak je priestupok spoľahlivo zistený a obvinený z priestupku je ochotný pokutu (§ 13 ods. 2) zaplatiť.

6. Pokuty v blokovom konaní podľa ods. 5 tohto ustanovenia VZN ukladá a vyberá obec, osoby obcou poverené alebo orgány ustanovené osobitným zákonom.[footnoteRef:11] [11:  Zákon č. 564/1991 Zb. o obecnej polícii.] 


ŠIESTA ČASŤ
SPOLOČNÉ, ZRUŠOVACIE A ZÁVEREČNÉ USTANOVENIA

§ 18
Spoločné ustanovenia

1. Ak nie je ustanovené inak, na prejednávanie priestupkov podľa tohto VZN sa použijú ustanovenia osobitného predpisu.[footnoteRef:12] [12:  Zákon č. 372/1990 Zb. o priestupkoch.] 


2. Na prejednávanie správnych deliktov sa použijú ustanovenia osobitných predpisov.[footnoteRef:13] [13:  § 27b ods. 3 až 5 zákona č. 369/1990 Zb. o obecnom zriadení a zákona č. 71/1967 Zb. o správnom konaní (správny poriadok). ] 


3. Výnosy z pokút, ktoré uloží obec, sú príjmom rozpočtu obce.

§ 19 
Zrušovacie ustanovenie

Zrušuje sa VZN obce č....... o čistote a poriadku v obci.

§ 20
Záverečné ustanovenia

1. [bookmark: OLE_LINK33]V prípade vzniku otázok neupravených týmto VZN sa tieto spravujú zákonom č. 369/1990 Zb. o obecnom zriadení, zákonom č. 372/1990 Zb. o priestupkoch, zákonom č. 377/2004 Z. z. o ochrane nefajčiarov, zákonom č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb, resp. príslušnými právnymi predpismi Slovenskej republiky vzťahujúcimi sa na danú oblasť.

2. Na tomto VZN Obce ....................... sa uznieslo Obecné zastupiteľstvo uznesením č. ..................... dňa ............... 2026.

3. Toto VZN obce bolo vyvesené na úradnej tabuli obce dňa .................2026 a zvesené dňa .............. 2026.

4. Zmeny a doplnky tohto VZN schvaľuje Obecné zastupiteľstvo v .......................

5. Toto VZN nadobúda účinnosť dňom .....................

